
רישיון להחזקת כלי ירייה – תנאי סף ותבחינים

1. כללי
1.1 החזקת כלי ירייה (לרבות: נשיאה, שימוש, בעלות, סחר, ייצור וכד') אינה זכות מוקנית לכל אזרח והיא מחייבת רישיון הניתן עפ"י חוק כלי ירייה, התש"ט- 1949 (להלן החוק) התקנות הצווים וההוראות שהותקנו בעקבותיו.
1.2 לפי הוראות החוק, החזקת כלי ירייה במדינת ישראל מתאפשרת רק לאחר קבלת רישיון מאת הרשות המוסמכת, כהגדרתה בסעיף 1 לחוק: "הרשות המוסמכת - פקיד רישוי על פי המלצת קצין משטרה בכיר". 
1.3 מדיניות המשרד לביטחון הפנים, הינה לצמצם את מספר כלי הירייה המצויים בידי הציבור, תוך העדפת מתן כלי ירייה לארגונים מורשים, ובהרשאתם - למועסקים בהם, לצורך עיסוקם.
1.4 קבלת רישיון לכלי ירייה מותנית בעמידה בתבחינים (קריטריונים), הנקבעים על ידי השר לביטחון הפנים בתאום עם גורמי הביטחון. תבחינים אלה כוללים דרישות סף, ביניהן הדרישה לעמוד בתנאי סף ובאחד מהתבחינים המפורטים בהמשך הנוהל. רשימת התבחינים הינה סגורה וממצה ולא ניתן לקבל רישיון פרטי או הרשאה להחזקתו או נשיאתו של כלי ירייה, אלא לאחר העמידה בתנאי הסף ובאחד התבחינים שנקבעו. 
1.5 הנוהל שלהלן מפרט הנחיות כלליות למתן רישיון לכלי ירייה, תנאי סף ותבחינים, שהעמידה בהם עשויה להקנות זכות לרישיון.
1.6 מסמכים ישימים
חוק כלי ירייה, תש"ט - 1949

2. המטרה
	מטרת הנוהל הינה לפרט הנחיות כלליות, תנאי סף ותבחינים למתן רישיון לכלי ירייה.

3. הגדרות

1. 
1. 
ראה "נוהל מס' 12.01.01 – רישוי ופיקוח כלי ירייה – הגדרות".





4. מתן רישיון לכלי נשק – הנחיות כלליות
1. 
4.1 נשיאת כלי ירייה במדינת ישראל הינה זכות המוקנית הנתונה רק בידי מי שעומד בתנאי הסף ובאחד מהתבחינים שנקבעו ע"י המשרד לביטחון הפנים. 
4.2 נשיאת כלי ירייה טעונה רישיון אשר ניתן על ידי המשרד לביטחון הפנים.
4.3 מתן רישיון לכלי ירייה מותנה  בעמידה בתנאים  הבאים:
4.3.1 הגשת בקשה (כוללת חתימה על מסמך ויתור סודיות והסכמה למסירת מידע לפקיד הרישוי).
4.3.2 עמידה בדרישות הסף ובאחד מן תבחינים המפורטים ברשימת התבחינים (ראה סעיף 5 להלן).
4.3.3 קבלת המלצת משרד הבריאות לעניין  כשירותו הרפואית של מבקש הרישיון.
4.3.4 קבלת המלצת משטרת ישראל בגין היעדר מסוכנות פלילית ומודיעינית של מבקש הרישיון.
4.3.5 העדר המלצה מטעם גורמים שחוות דעתם לגבי מסוכנות המבקש או שלא לתת בידו כלי ירייה מסיבות שונות, עשויה להשפיע על דעתו של פקיד הרישוי. 
4.3.6 התרשמות בלתי אמצעית של פקיד הרישוי מהמבקש שהוא ראוי  לקבל רישיון לכלי ירייה.
4.4 אדם המחזיק או המבקש להחזיק בכלי ירייה ברישיון, נדרש לעבור הכשרה במטווח מורשה: 
4.4.1 לקראת קבלת הרישיון.
4.4.2 לקראת חידוש הרישיון.
4.5 מי  שאינו עומד בתנאי ההכשרה (או מעדיף שלא לירות או נמצא על ידי המדריך ומנהל המטווח כבלתי כשיר לנשיאת כלי ירייה) לא יקבל רישיון לכלי ירייה או שרישיונו לא יחודש (ראה "נוהל מס' 12.10.06 – הכשרה למתן רישיון לכלי ירייה וחידושו").
4.6 במקרה שלא עמד אדם בדרישות ההכשרה, על פקיד הרישוי לבטל רישיונו ולדרוש ממנו להפקיד את כלי הירייה שברשותו למשטרה. 
4.7 אדם המבקש להמשיך להחזיק בכלי ירייה, אף שלא עמד בדרישות להכשרה, לפנות לפקיד הרישוי ולהגיש בקשה להחזקת כלי הירייה (למרות אי עמידתו בדרישות ההכשרה). בקשתו תתאפשר, רק לאחר שיושבת כלי הירייה כמפורט ב"נוהל מס'  12.08.20 - השבתת כלי ירייה" ולאחר שיקבל רישיון (מושבת זמנית ביעוד  להחזקה בלבד).
4.8 בהתאם לחוק, רשאי פקיד הרישוי לפי שיקול דעתו, לבטל  רישיון שניתן על-ידו, ושהינו בתוקף, תוך נימוק וביסוס החלטתו על עובדות הניתנות להוכחה. במידת הצורך, ייתן פקיד הרישוי זכות טיעון למי שזכותו עלולה להיפגע מהחלטתו.  
4.9 מספר כלי הירייה
4.9.1 ככלל, יינתן כלי ירייה אחד בלבד לכל תושב העומד בתנאי הסף, אף אם מתקיימים לגביו מספר תבחינים המצדיקים קבלת  רישיון.
4.9.2 מנהל האגף לרישוי ופיקוח כלי ירייה רשאי לאשר באופן פרטני רישיון לכלי ירייה נוספים, אם התבחינים בגינם מבוקשים אלה, מצריכים עפ"י דעתו, כלי ירייה נוספים. 
4.9.3 על אף האמור לעיל, רשאי ממונה רישוי כלי ירייה מחוזי לאשר רישיון לכלי ירייה נוסף כמזכרת (כלי ירייה מושבת זמני או באופן קבוע).
4.9.4 יודגש, כי למעט מקרים חריגים, אין לאשר החזקתו של כלי ירייה נוסף.

4.10 תוקף הרישיון
4.10.1 הרישיון להחזקת כלי ירייה יינתן לתקופה מוגבלת. משך תוקפו של הרישיון נקבע לפי תקנות כלי הירייה (תוקפם של רישיונות), התשס"ג-2002, ומצוין על גב הרישיון.
4.10.2 הרישיון תקף למטרות התבחין בשלהם ניתן בלבד, ולא לכל מטרה אחרת.
4.10.3 משחדל בעל הרישיון לעמוד בתבחין בגינו ניתן לו הרישיון, חובה עליו להודיע על כך מיד לפקיד הרישוי.
4.10.4 תוקף הרישיון יותנה בביצוע הכשרה בנשק עליו ניתן הרישיון, בהיקף שייקבע על ידי האגף לרישוי כלי ירייה ומשטרת ישראל.
4.11 הוראות מעבר
4.11.1 מי שעד ליום 01.10.2014 החזיק אקדח, רובה אויר או אקדח אויר ברישיון כדין, במשך 10 שנים או יותר ברצף - יהיה ראש האגף לרישוי כלי ירייה רשאי להאריך לאותו אדם את תוקף הרישיון לתקופת רישיון נוספת בכל פעם. הארכת תוקף הרישיון כאמור תהיה לכלי הירייה המוחזק כדין בידי המבקש.
4.11.2 מי שעד ליום 01.10.2014 החזיק ברובה צייד ( כדוריות ), רובה זעיר או רובה צבאי ברישיון כדין, במשך 15 שנים או יותר ברצף, יהיה ראש האגף לרישוי כלי ירייה רשאי להאריך לאותו אדם את תוקף הרישיון  לתקופת רישיון נוספת בכל פעם. 
4.11.3 הארכת תוקף הרישיון כאמור תהיה לכלי הירייה המוחזק כדין בידי המבקש.

5. תבחינים, דרישות סף וחלות לקבלת רישיון לכלי ירייה

תבחיני הסף יהיו בתוקף עד כניסתן לתוקף של תקנות כלי הירייה (תנאי כשירות לקבלת רישיון) התשע"ג 2013.
5.1 דרישות סף למתן רישיונות

	
	הדרישה
	סייגים
	הערות
	

	1.
	תושב קבע השוהה בישראל באופן רציף 3 שנים לפחות
	מחויב בשליטה בסיסית בשפה העברית, באופן שיאפשר תשאול, הבנת הוראות וניהול רישום כנדרש
	
	 

	2.
	בוגר צבא או בוגר שירות לאומי או שירות אזרחי, מגיל 21 ומעלה 
 
	מי שהינו אזרח אך אינו בוגר צבא, שירות לאומי או שירות אזרחי – מגיל 27 ומעלה;
תושב קבע שאינו אזרח ישראל – מגיל 45 ומעלה

	כבוגר צבא יחשב גם אדם שעשה את חובתו בצה"ל יותר משנה ושוחרר על רקע בריאותי או תום שירות.
	 

	3.
	המבקש חתם על הצהרת בריאות שאומתה על ידי רופא משפחה
	במקרים חריגים ניתן לאמת את ההצהרה בפני רופא אחר, ובתנאי שתיקו הרפואי של המבקש הוצג לעיונו

	כמפורט בטופס ייעודי המצוי אצל פקידי הרישוי ובאתר האינטרנט. יודגש כי רופא איונו רשאי לחתום על הצהרת הבריאות שלו.
	 

	4.
	המבקש עמד בדרישות ההכשרה הנדרשות

	 
	הדרישות מפורטות בתקנות ופתוחות לעיון הציבור גם במטווחים המורשים
	

	5. 
	המבקש הוכיח קיומה של לפחות עילה אחת מהמפורטות להלן

	 
	העילה תירשם בטופס הבקשה ואליה יצורפו המסמכים התומכים בעילה, אשר בגינה מבוקש הרישיון
	 

	6.
	המבקש חתם על הצהרה בדבר עמידתו בעילה תקפה ועל התחייבות לעדכון פקיד הרישוי במקרה של פקיעת העילה

	 
	 
	 

	7. 
	המבקש אינו זכאי לקבל הרשאה ממי שקיבל רישיון מיוחד, לפי הוראות סעיפים 10-10ב לחוק (הגנת מפעלים;
 נשיאת כלי ירייה מטעם המדינה;
 
סרטים, הצגות והופעות)
	על אף האמור בתבחין, יוכל המבקש כאמור לקבל רישיון, אם הוכיח קיומה של עילה שאינה למטרות המפורטות בסעיפים 10-10ב לחוק, בהתאמה
	המטרות המפורטות בסעיפים האמורים הינן:
(א) הגנת מפעל, עובדיו והתחבורה עם המפעל, וכן אימונים הקשורים בהשגת מטרות אלה;

(ב) צרכי בטחון בקשר לתפקידיהם של עובדי משרד ממשלתי;

(ג) צרכי סרט, הצגה או הופעה
	













0. תבחינים המצדיקים מתן רישיון לכלי ירייה ברישוי פרטי

	
	העילה
	הגדרת העילה
	סוג כלי הירייה
	המלצות/אישורים נדרשים

	1.
	מגורים בישוב זכאי
	מי שהוכיח כי מרכז חייו מתקיים בישוב, אשר לגביו נקבעה זכאות על ידי משטרת ישראל, וזאת במשך 3 חודשים לפחות לפני הגשת הבקשה.

	אקדח אחד בלבד
ועוד 50 כדורים
	אישור מאת הרשות המוניציפאלית על תושבות בישוב (לא מזכירות היישוב); 

דברי דואר רשמיים הממוענים לכתובת המבקש, משלושת החודשים האחרונים;

כל מסמך אחר שיידרש להוכחת העילה – על פי שיקול דעתו של פקיד הרישוי.


	2.
	עבודה בישוב זכאי







	מי שהוכיח שרוב עבודתו מתבצעת בישוב זכאי, אשר לגביו נקבעה זכאות על ידי משטרת ישראל, או שהינו תלמיד במוסד המצוי בישוב הזכאי;

	אקדח אחד בלבד
ועוד 50 כדורים
	עצמאי
אישור מאת הרשות המוניציפלית, על עיסוק הכרוך בהימצאות המבקש בישוב, לפחות שלושה חודשים לפני הגשת הבקשה;

אישור מס הכנסה על הכנסתו מעיסוקו זה;

חשבוניות מס במהלך שלושה חודשים לפני הבקשה;

תצהיר המפרט את אופי העבודה והאינטנסיביות של הימצאותו באיזור הסיכון הכולל את שמות הישובים הזכאים והתחייבותו להודיע על שינויים בעבודתו באיזור הסיכון. 

כל מסמך אחר שיידרש להוכחת העילה – על פי שיקול דעתו של פקיד הרישוי, בנוסף למסמכים המפורטים לעיל, או במקום מי מהם.

שכיר
שלושה תלושי שכר אחרונים המעידים על עבודתו באיזור הסיכון/בישוב הזכאי;
תצהיר אישי ותצהיר המעסיק על עבודתו בישוב הזכאי;

כל מסמך אחר שיידרש להוכחת העילה – על פי שיקול דעתו של פקיד הרישוי, בנוסף למסמכים המפורטים לעיל, או במקום מי מהם.

תלמיד
אישור ממוסד הלימודים או רב הישיבה (ישיבות הסדר)

	3. 
	הובלת חומרי נפץ
	בעל רישיון בר תוקף להובלת חומרי נפץ, העוסק בכך ברוב שעות עבודתו
	אקדח אחד בלבד
ועוד 50 כדורים
	רישיון להובלת חומרי נפץ ממשרד העבודה.
רישיון רכב/נהיגה;

חשבוניות מס במהלך שלושה חודשים לפני הבקשה;

אישור מס הכנסה על הכנסתו מעיסוקו זה.


	4. 
	שירות סדיר בכוחות הביטחון
	סרן ומעלה או מקבילים לו בכוחות הביטחון – בשירות סדיר;
קצינים מדרגת סגן ונגדים מדרגת רס"ר או מקבילים בשירות סדיר בכוחות הביטחון, בתום שנתיים לפחות של שהייה בדרגתם זו
	אקדח אחד בלבד
ועוד 50 כדורים
	המלצת מפקד היחידה בדרגת סא"ל ומעלה או מקבילים לו בכוחות הביטחון, על גבי מסמך רשמי, החתום בחותמת הממליץ ובחותמת רשמית של הגוף הביטחוני הממליץ/ אכ"א/אמ"ש;

תעודת הקצין או הנגד, לפי העניין, לרבות ראיה למועד קבלת הדרגה;


	5.
	עבר בטחוני
	משוחררי צה"ל בדרגת סא"ל ומעלה או מקבילים להם בכוחות הביטחון; קצינים בשירות מילואים פעיל בדרגת סרן ומעלה או מקבילים להם בכוחות הביטחון
	אקדח אחד בלבד
ועוד 50 כדורים
	תעודת קצין בתוקף;
אם דרגת הקצין נמוכה מדרגת סא"ל – המלצת מפקד יחידת המילואים בדרגת סא"ל ומעלה, במסמך רשמי חתום בחותמת הממליץ ובחותמת רשמית של הגוף הביטחוני הממליץ.


	6.
	שירות מילואים ביחידות מיוחדות
	מי שמשתייך ליחידת מילואים מיוחדת, לפי רשימה שנקבעה על ידי המטה הכללי בצה"ל
	אקדח אחד בלבד
ועוד 50 כדורים
	המלצת מפקד היחידה במילואים בדרגת סא"ל ומעלה, על גבי מסמך רשמי חתום בחותמת הממליץ ובחותמת דואר צבאי.


	7.
	מזכרת
	אדם שירש או שקיבל במתנה כלי ירייה, לצורכי מזכרת
	כלי ירייה במצב מושבת, או חצוי לאורכו וללא כדורים.

	הנחיות לעניין השבתת כלי הירייה והחזקתו – ניתן לקבל אצל פקיד הרישוי.

כלי ירייה מושבת – יש לוודא השבתתו אצל סוחר מומחה, כתנאי לכל חידוש רישיון

	8.
	קציני ביטחון בגוף ציבורי מונחה 
	קציני ביטחון בגופים ציבוריים המוכרים על ידי משטרת ישראל, שהוכשרו לפי דרישות המשטרה, ושצברו ותק של שנה לפחות בתפקידם
	אקדח אחד בלבד
ועוד 50 כדורים
	פניה והמלצה פרטנית של רח"ט האבטחה במשטרת ישראל – אל ראש האגף לרישוי כלי ירייה;

כל מסמך אחר שיידרש להוכחת העילה – על פי שיקול דעתו של ראש האגף לרישוי כלי ירייה.


	9.
	אחר
	בעלי "עניין מיוחד" מטעם גורמי הביטחון
	אקדח אחד בלבד
ועוד 50 כדורים
	פניה והמלצה פרטנית ומפורשת של עוזר ראש אג"מ או ראש חטיבת האבטחה במשטרת ישראל, או גורם מוסכם בגוף בטחוני אחר, אל ראש האגף לרישוי כלי ירייה;

כל מסמך אחר שיידרש להוכחת העילה – על פי שיקול דעתו של ראש האגף לרישוי כלי ירייה.


	10.
	כבאי 
	כבאי בעל ותק של שנה לפחות בתפקידו
	אקדח אחד בלבד
ועוד 50 כדורים
	פניה והמלצה פרטנית של נציב כבאות ראשי – אל ראש האגף לרישוי כלי ירייה;

כל מסמך אחר שיידרש להוכחת העילה – על פי שיקול דעתו של ממונה רישוי כלי ירייה מחוזי.


	11.
	עובד מד"א 
 
 
	עובד מד"א בעל ותק של שנה לפחות בתפקידו
	אקדח אחד בלבד
ועוד 50 כדורים
	פניה והמלצה פרטנית של מנהל משאבי אנוש במד"א –אל ראש האגף לרישוי כלי ירייה;

כל מסמך אחר שיידרש להוכחת העילה – על פי שיקול דעתו ממונה רישוי  כלי ירייה מחוזי.

	12.
	ספורטאי – יורה פעיל 
	חבר במועדון קליעה במשך שנתיים לפחות, העומד בכל דרישות התאחדות הקליעה (כגון: השתתפות קבועה בתחרויות ירי)
	כלי ירייה שהוכר על ידי האגף לרישוי כלי ירייה למטרת ספורט;
תחמושת לפי המלצת התאחדות הקליעה
	בבקשה ראשונית: פניה והמלצה פרטנית מאת מנכ"ל התאחדות הקליעה – אל ראש האגף לרישוי כלי ירייה;
כל מסמך אחר שיידרש להוכחת העילה – על פי שיקול דעתו של ראש האגף לרישוי כלי ירייה;
בחידוש רישיון: כרטיס חבר בתוקף (וידוא תוקף הכרטיס יתבצע מול התאחדות הקליעה)


	13.
	טיפול בנזקי חקלאות 
	מי שקיבל המלצהמאת רשות הטבע והגנים לביצוע ירי, לצורך מניעת נזקי - טבע לגידולים חקלאיים ולחקלאות
	כלי ירייה שהוכר על ידי אגף כלי ירייה למטרת טיפול בנזקי חקלאות,
ועוד 700 כדורים

	פניה והמלצה פרטנית מאת ממונה או קצין המבצעים ביחידת האכיפה של רשות הטבע והגנים אל ראש האגף לרישוי כלי ירייה;

כל מסמך אחר שיידרש להוכחת העילה – על פי שיקול דעתו של ראש האגף לרישוי כלי ירייה;

עבור הגדלת מכסת הכדורים: המלצת ראש חטיבת האכיפה ברשות הטבע והגנים.


	14.
	צייד 
	מי שבידו רישיון צייד בתוקף, ומופיע ברשימת הציידים המורשים ברשות הטבע והגנים
	כלי ירייה שהוכר על ידי אגף כלי ירייה למטרות ציד,
ועוד 700 כדורים.
	בבקשה ראשונית: פניה והמלצה פרטנית מאת ראש חטיבת האכיפה ברשות הטבע והגנים אל ראש האגף לרישוי כלי ירייה;

כל מסמך אחר שיידרש להוכחת העילה – על פי שיקול דעתו של ראש האגף לרישוי כלי ירייה;

בחידוש רישיון: רישיון ציד בתוקף (וידוא תוקפו של הרישיון יתבצע מול רשות הטבע והגנים;

עבור הגדלת מכסת הכדורים: המלצת ראש חטיבת האכיפה ברשות הטבע והגנים.
 

	15.
	תבחין משמר
	מי שמחזיק כדין ברישיון תקף לאקדח, רובה אויר או אקדח אויר, במשך 10 שנים או יותר ברצף; 
או:
מי שמחזיק כדין ברישיון תקף לרובה צייד (כדוריות) , רובה זעיר או רובה צבאי, במשך 15 שנים או יותר ברצף.

	כלי הירייה המצוי והמוחזק כדין ביד המבקש
	




6. הגשת בקשה לרישיון כלי ירייה  
6.1 [bookmark: _GoBack]אם מגיש הבקשה עומד בתנאי הסף ובאחד מהתבחינים, ימלא טופס בקשה, אותו ניתן לקבל אצל פקיד הרישוי או להורידו מאתר האינטרנט של המשרד  שכתובתו: www.mops.gov.il, ויעבירו לאחר מילוי כל סעיפיו, בצירוף המסמכים  הנדרשים לפקיד הרישוי באזור מגוריו או בכל מחוז שיבחר.
6.2 הבקשה תטופל כמפורט ב"נוהל מס' 12.02.04 – בקשה להחזקת כללי ירייה (פרטי) והטיפול בה".
 
7. אחריות  
האחריות ליישום הנוהל ועדכונו חלה על אגף רישוי ופיקוח כלי ירייה.

8. תחולה ותוקף
1. 
1. 
נוהל זה חל על כל עובדי המשרד העוסקים ברישוי ופיקוח כלי ירייה, והוא תקף מעת פרסומו.

